钦定古今图书集成/理学汇编/文学典/第117卷 > 王人鉴
## 钦定古今图书集成/理学汇编/文学典/第117卷 > 王人鉴

按《列朝诗集》，人鉴字德操，吴郡人。少学诗于居士贞，
居吴门彩云桥，堂供古佛，一灯荧然。庭前双桧可二
百年物，凝尘满席。阶下幽花小草，手自灌刈，数世不
食荤血，面削而形癯，见者知为枯禅逸叟也。深为草
衣道人所赏，每得其诗笺，笼置袖中，喜色浮动眉宇，
人望而知之。有《知希斋集》二卷，孟阳云子评定，余为
之序。